SIRI ปิดซิลลิ่ง! รับกำไรไตรมาส 1 โต 5 เท่าตัว – มองบวกลงทุน XPG
SIRI ปิดซิลลิ่ง! รับกำไรไตรมาส 1 โต 5 เท่าตัว – มองบวกลงทุน XPG โบรกแนะ "ซื้อ" ชูเป้า 64 บ.
17 พ.ค. 2564

ผู้สื่อข่าวรายงานว่า ราคาหุ้น บริษัท แสนสิริ จำกัด (มหาชน) หรือ SIRI ปิดวันนี้ที่ระดับ 1.35 บาท บวก 0.31 บาท หรือ 29.81% สูงสุดที่ระดับ 1.35 บาท ต่ำสุดที่ระดับ 1.09 บาท ด้วยมูลค่าการซื้อขาย 5.5 พันล้านบาท

ด้านนักวิเคราะห์ บล.กสิกรไทย ระบุแนะนำ “ซื้อ” หุ้น SIRI ให้ราคาเป้าหมายปี 64 ที่ 1.11 บาท หลังประกาศกำไรไตรมาส 1/64 ออกมาดีตามคาด นอกเหนือจากธุรกิจที่อยู่อาศัยที่ดีขึ้น ขณะที่การลงทุนใน XPG ยังช่วยสร้างความน่าสนใจในสายตาของนักลงทุนได้มากขึ้น
ทั้งนี้ SIRI รายงานกำไรไตรมาส 1/64 ที่ 384 ล้านบาท โตขึ้น 521% จากช่วงเดียวกันของปีก่อน แต่ลดลง 35% จากไตรมาสก่อน ต่ำกว่าคาด 7% แต่คิดเป็น 25% ต่อประมาณการทั้งปี 64 โดยอัตรากำไรที่กลับมาแข็งแกร่งคือตัวขับเคลื่อนการเติบโต เทียบจากช่วงเดียวกันของปีก่อน ส่วนรายได้ที่ลดลงและดอกเบี้ยจ่ายที่สูงขึ้นคือปัจจัยฉุดการเติบโตจากไตรมาสก่อน
อนึ่งราคาหุ้น บริษัท เอ็กซ์สปริง แคปปิตอล จำกัด (มหาชน) หรือ XPG ปิดตลาดที่ระดับ 6.75 บาท บวก 1.55 บาท หรือ 29.81% สูงสุดที่ระดับ 6.75 บาท ต่ำสุดที่ระดับ 5.75 บาท ด้วยมูลค่าการซื้อขาย 604.32 ล้านบาท